দ্য মার্চেন্ট অব ভেনিস

দ্য মার্চেন্ট অব ভেনিস () হলো ষোড়শ শতাব্দীতে উইলিয়াম শেক্সপিয়র রচিত একটি জনপ্রিয় কমেডি নাটক। নাটকটি সম্ভবত ১৫৯৬-১৫৯৯ সালের মধ্যে রচিত হয়। কোয়ালিটি অব মার্সি নাটকটির একটি বিখ্যাত উক্তি।

চরিত্রসমূহ
নামপরিচয়আন্টোনিওভেনিসের এক বণিক বাসানিওআন্টোনিও এর বন্ধু,  পোর্শিয়ার প্রেমিক এবং পরবর্তীকালে স্বামীগ্রাশিয়ায়ানোআন্টোনিও ও বাসানিওর বন্ধু এবং নেরিসার স্বামীলরেনজোআন্টোনিও ও বাসানিওর বন্ধু এবং জেসিকার স্বামী পর্শিয়াবাসানিওর প্রেমিকা এবং পরবর্তীকালে স্ত্রী শাইলক- লোভী ইহুদি,সুদী মহাজন এবং জেসিকার পিতাতুবালইহুদি ও শাইলকের বন্ধুজেসিকাশাইলকের কন্যাবালথাজারপর্শিয়ার সেবক

কাহিনী সংক্ষেপ
ইতালির ভেনিস শহরের সওদাগর অ্যান্টনিও। সকলের কাছে সে প্রশংসিত। আর এক ব্যবসায়ী শাইলক-নীতিহীন, সুদখোর, কুটবুদ্ধিসম্পন্ন। কেউ তাকে পছন্দ করেনা। সে অ্যান্টিনিওকে হিংসা করত। সংগত কারণেই অ্যান্টনিও তাকে দেখতে পারত না। অ্যান্টানিওর ঘনিষ্ট বন্ধু বাসানিও টাকার অভাবে পোর্শিয়াকে বিয়ের প্রস্তাব দিতে পারছে না। অবশেষে অ্যান্টনিও বন্ধুর মনোবাসনা পূরণ করতে শাইলকের কাছে টাকা ধার করে। তবে শর্ত থাকে যদি অ্যান্টিনিও সময়মতো টাকা পরিশোধ করতে না পারে তবে তার এক পাউন্ড মাংস কেটে দিতে হবে। টাকা পাওয়ার পর একটি বিচিত্র পরীক্ষায় সফল হয়ে বাসানিও পোর্শিয়াকে বিয়ে করে। টাকা প্রদানের সময়সীমা পার হওয়ায় শাইলক অ্যান্টিনিওর শরীর থেকে এক পাউন্ড মাংস দাবী করে। বিচারক অনুরোধ করলেও শাইলক অনমনীয়তা বজায় রাখে। খবরটা পোর্শিয়াকে বিচলিত করে এবং যখন অ্যান্টিনিওর বিচারকার্য চলছে, তখন এক তরুন উকিলের ছদ্মবেশে পোর্শিয়া বিচারকের সামনে দাঁড়ায়। তরুণ উকিল শাইলককে অ্যান্টিনিওর শরীর থেকে রক্তপাতহীন এক পাউন্ড মাংস কেটে নিতে বলে কারণ রক্তের কথা দলিলে উল্লেখ ছিলনা। রক্তপাতহীন মাংস কাঁটা অসম্ভব। ধূর্ত শাইলক বিপদে পড়ে যায় এবং অবশেষে বিচারে সে হেরে যায়।

চরিত্র পরিচিতি
শেকস্পিয়ার নাটকের চরিত্রগুলো অসাধারণ দক্ষতার সাথে ফুটিয়ে তুলেছেন। প্রধান চরিত্রগুলো হল:
অ্যান্টোনিও
অ্যান্টোনিও নাটকের কেন্দ্রীয় চরিত্র। সে সৎ নির্ভীক ও বন্ধুবৎসল হিসেবে সকলের কাছে পরিচিত। অন্টোনিও পেশায় একজন ব্যবসায়ী। বন্ধুরা তার কাছে বিনা সুদে ঋণ নিতে পারে। বন্ধুত্বের মর্যাদা রক্ষা করতে তিনি তার জীবনকে পর্যন্ত বিপন্ন করেন। শাইলকের প্রতি ক্ষমা প্রদর্শন তার চরিত্রের আরেকটি আকর্ষণীয় দিক ফুটিয়ে তুলেছে।

শাইলক
শাইলক নাটকের একটি খল চরিত্র। সে জাতিতে একজন ইহুদি এবং পেশায় সুদ ব্যবসায়ী। তার কন্যা জেসিকা।
শাইলক অ্যান্টোনিও এর হাতে অসংখ্য বার অপমানিত হবার প্রতিশোধ নেবার সুযোগ পায় যখন বাসানিওকে সাহায্য করতে অ্যান্টোনিও তার কাছে টাকা ধার করতে আসে। কিন্তু  পড়শিআ এর বুদ্ধি অ্যন্টোনিওকে রক্ষা করে। বিচারে শাইলক পরাজিত হয় এবং তার অর্ধেক সম্পত্তি বাজেয়াপ্ত করা হয়।
শাইলকের চরিত্র বিশ্লেষণ করলে দেখা যায় সে ঈর্ষাপরায়ন ও কুটবুদ্ধি সম্পন্ন। শাইলক চরিত্রটি নাটকটির বহুমাত্রিকতা তুলে ধরেছে।

পর্শিয়া
পর্শিয়া নাটকটির কেন্দ্রীয় নারী চরিত্র। সে অ্যান্টনিওর বন্ধু বাসানিওর স্ত্রী। সে সুন্দরী, বিত্তশালী ও অত্যন্ত মেধাবী। পর্শিয়ার বুদ্ধিমত্তার পরিচয় পাওয়া যায়, তার স্বামী নির্বাচনের ঘটনায়। সে যখন জানতে পারে তার স্বামীর কারণে অ্যান্টনিওর জীবন বিপন্ন তখন সে বাসানিওকে আদালতে পাঠিয়ে নিজে এক উকিলের ছদ্মবেশে ঐ আদালতে যায় এবং অসাধারণ চাতুর্যতার সাথে শাইলককে বিচারে পরাজিত করে।
পর্শিয়ার অসাধারণ মেধাশক্তির গুণে অ্যান্টোনিয় রক্ষা পায়।

বাসানিও
অ্যান্টোনিওর বন্ধু বাসানিও। সে অমিতব্যয়ী এবং উচ্চ বিলাসী। শহরের সুন্দরী তরুণী পোর্তিয়াকে বিয়ে করতে অ্যান্টনিওর কাছে টাকা ধার করে। শাইলক এ সুযোগ গ্রহণ করে অ্যান্টনিওর জীবন বিপন্ন করে। কিন্তু পোর্তিয়ার গুণে সে রক্ষা পায়। নাটকটিতে বাসানিও একজন সৎ ব্যক্তি ও আদর্শ স্বামী।

এ ছাড়াও রয়েছে,

১। জেসিকা: শাইলক এর কন্যা, যে পরবর্তী কালে লোরেঞ্জর সাথে পালিয়ে গিয়ে তাকে বিয়ে করে। জেসিকার কার্যকলাপে ক্রুদ্ধ শাইলক তাই সকল ক্রিশ্চানদের ওপর আরো চটে যায়।

২। লোরেঞ্জো: অ্যান্টোনিও ও বাসানিওদের বন্ধু এবং জেসিকার স্বামী।

৩। লনসেলট গববো

চলচ্চিত্র ও টিভি সিরিজ
মার্চেন্ট অফ ভেনিস অবলম্বনে বেশ কয়েকটি চলচ্চিত্র ও টিভি সিরিজ বিশ্বের বিভিন্ন দেশে নির্মিত হয়েছে। উল্লেখযোগ্য চলচ্চিত্র ও টিভি সিরিজগুলোর তালিকা নিম্নে প্রকাশ করা হল:
নামসালপরিচালকধরনভাষাMerchan of Venice১৯২৩Peter Paul Felnerনিবার্ক চলচ্চিত্রজার্মানSylock১৯৪১Duo Sama Ramuচলচ্চিত্রতামিলMerchant of Venice১৯৬৯Orson Wellesসল্পদৈর্ঘ্য চলচ্চিত্রMerchant of Venice১৯৭৩John Sichelটিভি সিরিজইংরেজিThe Mori Merchant of Venice২০০২Don SelwynShakespeare's Merchant২০০৩Paul WagarThe Merchant of Venice২০০৪Micheal Redford

আরও দেখুন
তথ্যসূত্র

বিষয়শ্রেণী:১৫৯০-এর দশকের নাটক
বিষয়শ্রেণী:শেকসপিয়রীয় রম্য নাটক
বিষয়শ্রেণী:কল্পকাহিনীতে ভেনিস
বিষয়শ্রেণী:চলচ্চিত্রে গৃহীত ব্রিটিশ নাটক